Ο άνθρωπος τη χρησιμοποιούσε από πάντα.
Η διατροφή των πρώτων ανθρώπων, αναμφισβήτητα, περιελάμβανε την κάνναβη,
μιας και φύτρωνε σε αφθονία, στην Ασία και την Αφρική, και ήταν εξαιρετικά θρεπτική,
λόγω της περιεκτικότητάς της σε πρωτεΐνες και σε Ω3 (απαραίτητα λιπαρά οξέα ή πολυακόρεστα).
Η μαριχουάνα θα μπορούσε κάλλιστα να είναι το πρώτο φυτό που καλλιεργήθηκε.
Εικάζεται πως η επιτάχυνση των γλωσσικών ικανοτήτων του ανθρώπου της λίθινης εποχής,
η χρήση νέων εργαλείων, νέων υλικών, η τέχνη των σπηλαίων και η κατασκευή μουσικών οργάνων,
οφείλονται στη χρήση αυτού του άγριου βότανου. Τι προκάλεσε αυτή την απότομη βελτίωση;
Κάποιοι επιστήμονες προτείνουν ως εξήγηση, πως η μαριχουάνα μπορεί και να άνοιξε την πόρτα,
προς μια υψηλότερη συνειδητότητα, για τον μεσολιθικό άνθρωπο.
Πρόσφατες έρευνες υποδεικνύουν πως οι πρώτοι άνθρωποι που κατανάλωναν κάνναβη σε κανονική βάση,
μπορεί να αύξησαν τις εγκεφαλικές τους λειτουργίες και είναι πιθανό να προκάλεσαν ένα μεγάλο άλμα μπροστά.
Αλλά αυτά είναι εικασίες. Αυτό που στ' αλήθεια ξέρουμε, είναι πως η κάνναβη, ακόμα και σήμερα,
εμπνέει νέες ανακαλύψεις και μια βαθύτερη κατανόηση της φύσης της υγείας και της αρρώστιας.
ΚΙ ΑΝ Η ΚΑΝΝΑΒΗ ΘΕΡΑΠΕΥΕΙ ΤΟΝ ΚΑΡΚΙΝΟ?
Τα τελευταία χρόνια, είναι αποδεδειγμένο πως η κάνναβη είναι αντιφλεγμονώδης, αντισπασμωδική και αντιβακτηριακή.
Μπορεί να καταπραύνει την κατάθλιψη, το σύνδρομο μετα- τραυματικού στρες, τους χρόνιους πόνους, το γλαύκωμα,
τις ημικρανίες, τη σκλήρυνση κατα πλάκας, το σύνδρομο Τουρέτ, τη ναυτία και πολλά άλλα, χωρίς τις ανεπιθύμητες παρενέργειες των βιομηχανικών φαρμάκων.
Ιστορικά στοιχεία δείχνουν πως το "άγιο λάδι επιχρίσματος", που χρησιμοποιήθηκε απ' τους εβραίους της παλαιάς διαθήκης, περιείχε απόσταγμα κάνναβης.
Οι πρώτοι χριστιανοί χρησιμοποιούσαν κάνναβη ως συστατικό στη διαδικασία της βάπτισης.
Το 19ο αιώνα, δημοσιεύτηκαν πάνω από 100 άρθρα στον ιατρικό τύπο, πάνω στις θεραπευτικές ιδιότητες του φαρμάκου, που τότε ονομαζόταν Cannabis Indica ή ινδική κάνναβις.
Η κάνναβη συχνά προτεινόταν από γιατρούς και υπήρχε σε κάθε ιατρική τσάντα, σε όλη τη διάρκεια των αρχών του αιώνα.
Η χρήση της ήταν διαδεδομένη στους πόνους του τοκετού, το άσθμα, τους ρευματισμούς και τις νευρικές διαταραχές.
Δινόταν ακόμα και σε ανήσυχα μωρά για να σταματήσουν το κλάμα.
Η βασίλισσα Βικτωρία, που το όνομά της συνδέθηκε με την καταπιεσμένη βικτωριανή εποχή,
ήταν επίσης λίγο θεριακλού. Έβρισκε πως η κάνναβη ήταν το μόνο που ανακούφιζε τους έμμηνους πόνους της.
Η Βρεττανία διαφέντευε τις θάλασσες ευκολότερα όταν η βασίλισσα ήταν στα χάϊ της.
Αλλά μετά ήρθαν τα σκοτεινά χρόνια για την κάνναβη, στις αρχές του 20ου αιώνα, με την εμφάνιση των χημικών
φαρμάκων και ενός βιομηχανοποιημένου, κερδοσκοπικού συστήματος υγείας.
Η νέα τάξη δεν ήθελε ανταγωνισμό και πολλοί ασθενείς και γιατροί προτιμούσαν ακόμα την κάνναβη από τα
καινούρια "θαυματουργά" φάρμακα, τα οποία αποτελούνταν κυρίως από μη-φυσικές, τοξικές ουσίες.
Μετά από πιέσεις της φαρμακοβιομηχανίας και εκφοβιστική παραπληροφόρηση από τους οικονομικά υποστηριζόμενους
συμμάχους της στο Κονγκρέσσο, ένας ομοσπονδιακός νόμος του 1937, απαγόρευσε τη συνταγογράφηση της κάνναβης
από γιατρούς, με την απειλή ποινικής δίωξης, παρά τις έντονες αντιδράσεις της αμερικανικής ιατρικής κοινότητας.
Όλα τα προϊόντα της κάνναβης αφαιρέθηκαν από τους επίσημους καταλόγους και τα εγχειρίδια φαρμακοποιΐας, μέχρι το 1942.
Μετά την επανανομιμοποίηση του αλκοόλ, η βαριά γραφειοκρατεία των απαγορεύσεων στράφηκε στην εκρίζωση της μαριχουάνας.
(Ντ. Άμπραμς: Καθηγητής Κλινικής Ιατρικής) - Ο Χάρρυ Άνσλινγκερ, που ήταν ρατσιστής και επικεφαλής της ομοσπονδιακής υπηρεσίας για τα ναρκωτικά,
υποστηρικτής της ποτοαπαγόρευσης, που μετά την άρση της του δόθηκαν νέα καθήκοντα και ήταν σε κάθε κυβέρνηση,
από τον Ρούσβελτ ως τον Κέννεντυ, υποστήριζε πως η χρήση της μαριχουάνας από μαύρους και λατίνους μουσικούς της τζαζ,
θα οδηγούσε σε αύξηση της εγκληματικότητας και των ψυχικών παθήσεων στις ΗΠΑ.
- Η οικονομική υπηρεσία προτίθεται να διάξει αμείλικτο πόλεμο ενάντια στον ακατονόμαστο άρπαγα που τρέφεται από την αδυναμία του συνανθρώπου του.
Αυτός ο πόλεμος ενάντια στην κάνναβη διήρκεσε μέχρι και πριν λίγα χρόνια, όταν κάποιες πολιτείες άρχισαν να παίρνουν
πρωτοβουλίες σχετικά με την ιατρική χρήση της μαριχουάνας, ώστε να ξαναρχίσει να χορηγείται σε ασθενείς.
Η Καλιφόρνια ήταν η πρώτη πολιτεία που πέρασε νόμο περί της θεραπευτικής μαριχουάνας, το 1996.
Η προσπάθεια είχε σα στόχο την ανακούφιση ασθενών με χρόνιους πόνους, AIDS, καρκίνο και άλλες ασθένειες.
Από το '96 μέχρι σήμερα, 13 ακόμα πολιτείες πέρασαν παρόμοιους νόμους περί ευσπλαχνικής χρήσης, και σε άλλες 12 πολιτείες εκκρεμούν ανάλογα μέτρα.
Παρόλο που ο καπνός της κάνναβης έχει αποδεδειγμένη προ-καρκινική επίδραση σε ζωικούς ιστούς, αμέτρητες
έρευνες έχουν αποτύχει στο να βρουν κάποια σύνδεση μεταξύ του καπνίσματος της κάνναβης και του καρκίνου,
ενώ δείχνουν πως οι βαριοί χρήστες μαριχουάνας, έχουν σημαντικά λιγότερους καρκίνους απ' το γενικό πληθυσμό.
(Δρ. Ντ. Μπέρμαν: "Η Κάνναβις Είναι Φάρμακο") Ο δρ Ντόναλντ Τάσκιν είναι ένας πολύ καλός ερευνητής
του UCLA, πνευμονολόγος, και οι έρευνές του έχουν δείξει πως τα περιστατικά καρκίνου του πνεύμονα είναι λιγότερα
στους καπνιστές κάνναβης από τα αντίστοιχα περιστατικά σε ανθρώπους που δεν καπνίζουν τίποτα απολύτως.
(Δρ. Ντ. Τάσκιν: Καθηγητής Ιατρικής) - Έχουμε καταφέρει να εξετάσουμε γύρω στα 600 περιστατικά καρκίνου του πνεύμονα και αποτύχαμε στο να βρούμε
κάποια σχέση μεταξύ της χρήσης μαριχουάνας, ακόμα και της βαριάς (πάνω από 10 χρόνια καθημερινά) και του καρκίνου.
Είναι δυνατόν η πίσσα απ' το κάπνισμα της κάνναβης να προκαλεί ζημιές ενώ, συγχρόνως, τα συστατικά της ίδιας της κάνναβης να τις γιατρεύουν;
Αν και υπάρχουν κάποιες ανησυχίες πως η μαριχουάνα μπορεί να επιδεινώσει τη σχιζοφρένεια και την ψύχωση
στους ήδη νοσούντες, πρόσφατες εκτεταμένες έρευνες στην Αγγλία, απέτυχαν στο να στηρίξουν αιτιακές σχέσεις μεταξύ μαριχουάνας και ψυχικών νόσων.
Πολλοί απ' τους ανθρώπους που έχουν κάποια φοβία σχετικά με τη μαριχουάνα, λένε πως οδηγεί στη σχιζοφρένεια,
αλλά νομίζω πως απ΄ό,τι γνωρίζουμε, αυτό δεν ισχύει. Οι έφηβοι που έχουν κάποια ψυχική διαταραχή,
ή ίσως πρώιμη σχιζοφρένεια, βρίσκουν πως το κάπνισμα της μαριχουάνας τους βοηθάει και γι αυτό μοιάζει να υπάρχουν
πολλοί "σχιζοφρενείς" που καπνίζουν μαριχουάνα. Αυτό δε σημαίνει πως η μαριχουάνα προκαλεί σχιζοφρένεια
αλλά πως αυτοί οι άνθρωποι βρήκαν έναν τρόπο να ανακουφίσουν ή και πιθανώς να θεραπεύσουν αυτή τους τη δυσλειτουργία.
Ήταν τη δεκαετία του '60 που το λιποδιαλυτό THC απομονώθηκε από το φυτό της κάνναβης και αναγνωρίστηκε ως το συστατικό που μας "φτιάχνει".
(Ε. Φράιντ, PhD - Κολλέγιο της Ιουδαίας και της Σαμάριας) Τα ενεργά συστατικά της κάνναβης είναι λιπιδόμορφα και είναι
δύσκολο για τους χημικούς να δουλέψουν μ' αυτά. Γι αυτό και του δρα Μεσούλαμ του πήρε μέχρι το 1964 για
να ανακαλύψει το ενεργό συστατικό στο φυτό της κάνναβης, που ονομάστηκε Δ9 τετρα-υδρο-κανναβινόλη ή THC.
(Ρ. Μεσούλαμ: Καθηγητής Φαρμ. Χημείας - Πανεπ. Ιερουσαλήμ) - Το συστατικό που απομονώσαμε το '64, το THC, έχει ερευνηθεί
σε βάθος και τα επόμενα 20 χρόνια, καταφέραμε να μάθουμε πολλά για τη χημική, την κλινική και τη βιοχημική συμπεριφορά του THC.
Ένα πράγμα ήταν ακόμα άγνωστο 20 χρόνια μετά, στη δεκαετία του '80: Το πώς το THC επιδρά στο ανθρώπινο σώμα.
Η κάνναβη μπορεί να επηρεάσει τη μνήμη και την κίνηση αλλά μόνο προσωρινά.
Αν κι έχουν αναφερθεί αρνητικές επιδράσεις στο καρδιακό και καρδιοαγγειακό σύστημα, είναι σπάνιες και όχι επιστημονικά αποδεδειγμένες.
Οι έρευνες έχουν δείξει ακόμα, πως οι παλαιότεροι ισχυρισμοί περί εγκεφαλικών βλαβών, δε μπορούν να σταθούν υπό το φως της επιστημονικής έρευνας.
Γενικά η κάνναβη είναι πολύ χαμηλής επικινδυνότητας. Η μακρά ιστορία της χρήσης της απ' τον άνθρωπο, συνηγορεί
επίσης σ' αυτό. Σχεδόν 5000 χρόνια χωρίς ούτε ένα καταγεγραμμένο περιστατικό θανάτου.
- Υπάρχει ποικιλία σε φαγώσιμα. - Έχετε και παγωτό.
Τα καταστήματα θεραπευτικής μαριχουάνας σε όλη την Αμερική προσφέρουν τώρα, τόσο μεγάλη γκάμα τροφίμων εμπλουτισμένων
με κάνναβη, που είναι εύκολο να "υπερ-θεραπευτεί" κανείς, αλλά ακόμα κι έτσι δεν είναι τοξικά ή θανάσιμα και τα συμπτώματα εξαφανίζονται σε μερικές ώρες.
- Αυτά με την πράσινη ετικέττα είναι ελαφριά, με την κόκκινη έχουν τριπλή δράση...
- Μ' αυτά που πήρα την άλλη φορά ένιωθα κουρασμένος... - Μάλλον δεν χρειαζόσασταν τόσο πολύ.
- Εσύ έχεις δοκιμάσει; - Ναι, λιγάκι κι ήταν αρκετό...
(Σαμ Μάλας: Καλλιεργητής θεραπευτικής μαριχουάνας) - Μπορείς να φας 4 ή 6 μπισκότα. Το πολύ πολύ να σε πάρει ο ύπνος.
Δε μπορείς να πάρεις υπερβολική δόση. Είναι αδύνατον. Δε μπορείς να πεθάνεις απ' αυτό. Δεν υπάρχει περίπτωση. Έχω προσπαθήσει.
Για να πεθάνεις από μαριχουάνα, θα πρέπει να καπνίσεις 600 κιλά σε 15 λεπτά και το πιθανότερο είναι ότι θα πεθάνεις από ασφυξία.
ΤΟ ΝΕΟ ΜΕΤΩΠΟ
Δεκάδες σημαντικές μελέτες έχουν δημοσιευτεί τα τελευταία χρόνια που δείχνουν πως τα χημικά συστατικά της κάνναβης,
στα εργαστήρια και σε ζώα, έχουν σπουδαία αποτελέσματα στην καταπολέμηση όλων των σημαντικών μορφών καρκίνου, όπως
του εγκεφάλου, του μαστού, του προστάτη, των πνευμόνων, του θυροειδούς, του κόλονος (?), του δέρματος, του βλεννογόνου, καθώς και του μελανώματος και της λευχαιμίας.
Αυτό το κάνουν, ενθαρρύνοντας το θάνατο των καρκινικών κυττάρων που ξέχασαν πώς να πεθάνουν
και ελαττώνοντας την παροχή αίματος προς αυτά, αφήνοντας τα υγιή κύτταρα ανέγγιχτα.
Μα γιατί, μπορεί να αναρωτιέστε, η κάνναβη να 'χει οποιοδήποτε αποτέλεσμα κατά του καρκίνου;
Η απάντηση μπορεί να δοθεί μόνο με μια λέξη: Ενδοκανναβινοειδή.
Όσο παράξενο κι αν ακούγεται, έχουμε όλοι γεννηθεί με μια μορφή κάνναβης στο σώμα μας.
Ονομάζεται ενδοκανναβινοειδές σύστημα ή ECS και επηρεάζει πολλαπλές φυσικές λειτουργίες.
Αυτό το περίπλοκο σύστημα ρυθμίζει την εισαγωγή ενέργειας, καθώς και τη μεταφορά, το μεταβολισμό και την αποθήκευση των θρεπτικών στοιχείων.
Μια απολύτως φυσική συλλογή συστατικών, τα ενδοκανναβινοειδή εμπεριέχονται στα περισσότερα από τα κύτταρα και τις δομές μας.
Ελέγχουν ποικίλες λειτουργίες της καρδιάς, του νευρικού, αναπαραγωγικού και ανοσοποιητικού συστήματος.
Ενδοκανναβινοειδείς αγγελιοφόροι βοηθούν στην επικοινωνία μεταξύ των κυττάρων. Χαρακτηριστικά, προστατεύουν τα υγιή κύτταρα ενώ σκοτώνουν τα άρρωστα, όπως τα καρκινικά.
Σε όλα τα ζώα, το νευρικό σύστημα αποτελείται από τα ίδια στοιχεία. Μεγάλος αριθμός νευρικών κυττάρων που μεταφέρουν ηλεκτρικά σήματα.
Κι όπου τα κύτταρα συναντιώνται, αυτά τα σήματα περνάνε στους υποδοχείς του επόμενου κυττάρου, μέσω ενός χημικού
αγγελιοφόρου που ονομάζεται νευροδιαβιβαστής. Μέσα στον εγκέφαλο υπάρχουν διαφορετικοί τύποι νευροδιαβιβαστών, όπως η ντοπαμίνη και η σεροτονίνη.
Όλα τα ζώα, από τα τρωκτικά και τα ψάρια, μέχρι τους ελέφαντες και τους ανθρώπους, έχουν κληρονομήσει αυτή τη δομή.
Αλλά πριν από εκατοντάδες εκατομμύρια χρόνια, κάποια πρωτόγονα ασπόνδυλα, εξέλιξαν μια καινοτομία αυτού του συστήματος.
- Αυτό που συνέβη ήταν πως το νευρικό σύστημα απέκτησε ένα νέου τύπου χημικό συστατικό, παρόμοιο με αυτό που βρίσκεται στην κάνναβη.
Εξαιτίας αυτής της ομοιότητας, τα καινούρια σήματα ονομάστηκαν κανναβινοειδή.
Ήταν αναπόφευκτο πως κάποια στιγμή η κάνναβη θα συναντούσε τον τέλειο σύντροφο. Εμάς.
Είτε σας αρέσει είτε όχι, ο κάθε ένας από μας είναι θεμελιωδώς ρυθμισμένος να αλληλεπιδρά με την κάνναβη.
- Βέβαια οι υποδοχείς δε μπορεί να υπάρχουν στον εγκέφαλο, στο σώμα μας ή και σε όλα τα ζώα, επειδή υπάρχει ένα φυτό εκεί έξω
που παράγει μια ουσία που θα επιδράσει σ' αυτούς, αλλά μάλλον επειδή το σώμα μας παράγει κάποια ουσία που τους ενεργοποιεί.
Έτσι, όπως είναι φυσικό, αναζητήσαμε κάποιο ενδογενές στοιχείο που επιδρά στους συγκεκριμένους υποδοχείς.
Τώρα, το ότι υπάρχει και κάποιο φυτό που παράγει το THC, που τους ενεργοποιεί, ε, αυτό. . . είναι έργο της φύσης...
Όταν οι επιστήμονες ανακάλυψαν το THC, βρήκαν ότι μπορεί να ταιριάξει με συγκεκριμένους υποδοχείς στον εγκέφαλο και την
περιοχή γύρω απ' αυτόν, και ότι αυτή η αλληλεπίδραση δημιουργεί έναν καταρράκτη βιολογικών λειτουργιών, που οδηγεί στο γνωστό "φτιάξιμο".
- Πώς είναι; Μοιάζει πολύ ευχάριστο.
- Θεέ μου, έχει πλάκα! Είναι καταπληκτικό... Καταπληκτικό.
Αν μπλοκάρεις τα ενδοκανναβινοειδή, τεχνητά, σε ποντίκια, τείνουν στο να δημιουργούν όγκους και πέφτουν σε κατάθλιψη.
Πριν λίγα χρόνια, κάποιος έξυπνος επιχειρηματίας σκέφτηκε να μπλοκάρει τα ενδοκανναβινοειδή στο σώμα μας, για να φτιάξει ένα νέο φάρμακο για το αδυνάτισμα.
Η θεωρία ήταν: Αν η κάνναβη μας ανοίγει την όρεξη, τότε το μπλοκάρισμα των ενδοκανναβινοειδών προφανώς θα την κόβει.
Το φάρμακο που έφτιαξαν, το Rimonabant, μείωνε όντως την όρεξη, με το να μπλοκάρει τους υποδοχείς των ενδοκανναβινοειδών.
Αλλά τα αποτελέσματα κλινικών ερευνών έδειξαν πως οι χρήστες του φαρμάκου υπέφεραν από κατάθλιψη, άγχος, αυπνίες και
επιθετικότητα στο διπλάσιο βαθμό, σε σχέση μ' αυτούς που πήραν κάποιο placebo.
(δρ. Χ.Μπλακ: Πρόεδρος Αμερικανικού Συλλόγου για την Υπέρταση) - Δεν έλαβαν υπόψιν τους τα άτομα με ιστορικό ψυχικών παθήσεων
ή κατάθλιψης, πριν να ζητήσουν έγκριση για το φάρμακο. Αυτό ήταν μάλλον λάθος. Το ΕΜΑ έδωσε την έγκριση και το φάρμακο
κυκλοφορεί στην Ευρώπη εδώ κι ένα - ενάμιση χρόνο. Και τώρα ξέρουμε πως το ρίσκο είναι μεγαλύτερο απ' το όφελος, του συγκεκριμένο φαρμάκου.
Σε μια μελέτη υπήρξαν πέντε αυτοκτονίες μεταξύ των χρηστών του Rimonabant, επειδή, όπως αποκαλύφθηκε, τα ενδοκανναβινοειδή
ρυθμίζουν τη διάθεσή μας, με τη ικανότητα να μας κάνουν να νιώθουμε ευφορία ή, όταν μπλοκάρονται, κατάθλιψη.
Το Rimonabant τελικά αποσύρθηκε το 2008. Ερευνητές απ' το κέντρο M.D. Anderson για τον Καρκίνο, ανέφεραν
πως το Rimonabant σε ποντίκια, ανέπτυξε πολύποδες, πιθανώς καρκινώδεις, σε ρυθμό κατά πολύ μεγαλύτερο του ελέγξιμου,
επιβεβαιώνοντας ότι τα ενδοκανναβινοειδή δεν είναι μόνο ρυθμιστές της διάθεσης, αλλά και ρυθμιστές των όγκων.
- Ο καλός μου ιταλός φίλος Ντι Μάρζο, συνόψισε τη δραστηριότητα των ενδοκανναβινοειδών ως εξής:
"Μας χαλαρώνουν, μας κάνουν να τρώμε, να κοιμόμαστε, να ξεχνάμε, και μας προστατεύουν".
- Και μη νομίσετε πως το να ξεχνάμε είναι λιγότερο σημαντικό από το να ανακαλούμε. Πρέπει να έχουμε κάποιο σύστημα για να
ξεχνάμε, αλλιώς. . . θα εκραγούμε! Φανταστείτε να περπατάτε σε κάποιο μωλλ και να δείτε χίλια πρόσωπα. Θέλετε να τα θυμάστε όλα; Και βέβαια όχι.
Αυτό που είναι ιδιαίτερα συναρπαστικό, είναι ότι, αν και κανονικά δεν υπάρχει μεγάλος αριθμός ενδοκανναβινοειδών στα κύτταρα
του μαστού και του προστάτη, στις έδρες των δύο πιο σημαντικών μορφών καρκίνου, φαίνεται να εμφανίζονται μεγάλες ποσότητες,
μόνο αφού κάποια κύτταρα παρουσιάσουν δείγματα ανεξέλεγκτης ανάπτυξης, σε μια απεγνωσμένη προσπάθεια να τα περιορίσουν.
Τα ενδοκανναβινοειδή στα σώματά μας, έκαναν αποτελεσματικά τη δουλειά τους για εκατοντάδες χιλιάδες χρόνια, ως ρυθμιστές των όγκων, αντιοξειδωτικά και αντιφλεγμονώδη.
Αλλά τώρα πια, στη βιομηχανική εποχή, με τη μόλυνση και τη χημική αλλοίωση των τροφών, δε μπορούν πια να τα βγάλουν πέρα στο να μας κρατούν υγιείς και να μας προστατεύουν από τις τοξίνες.
Η καλύτερη δημόσια υγεία μας επέτρεψε να ζούμε περισσότερο αλλά δυστυχώς, οι άνθρωποι κατακλύστηκαν από τις ελεύθερες ρίζες που τα σώματά μας παράγουν, απλώς με το είναι ζωντανά.
Κι αυτό, μαζί με μια πρωτοφανή χιονοστιβάδα καρκινογόνων και μολυσματικών προσμίξεων, συμπεριλαμβανομένων των
βιομηχανικών φαρμάκων. Τα ενδοκανναβινοειδή χρειάζονται βοήθεια.
Όταν η κάνναβη καταναλώνεται και διασπάται σε μια συλλογή κανναβινοειδών μορίων, το THC και τα αδέλφια του αναζητούν και
συνδέονται με τους υποδοχείς των ενδοκανναβινοειδών μέσα μας. Μαζί, δίνουν στο σώμα περισσότερα πολεμοφόδια ενάντια σε όλες τις σύγχρονες ασθένειες.
- Αυτή είναι μια σημερινή εικόνα του υποκειμένου μας. Όλα τα χρώματα δείχνουν υποδοχείς αλλά οι κόκκινες περιοχές δείχνουν μεγάλη συγκέντρωση υποδοχέων.
- Ώστε υπάρχουν στ' αλήθεια παντού, έτσι; - Ναι. Αλλά η μεγαλύτερες συγκεντρώσεις είναι στον εγκέφαλο.
- Κοίτα πόσο κόκκινος είναι. Αλλά υπάρχουν και στο συκώτι. Κοίτα και το μυελό των οστών, τη σπονδυλική στήλη, τα πλευρά.
- Πως νομίζεις λοιπόν ότι συνδέεται αυτό που βλέπουμε εδώ, με την εμπειρία της χρήσης της κάνναβης;
- Κοίτα τη μεγάλη συγκέντρωση των υποδοχέων στον εγκέφαλο. Πολλά απ' τα αποτελέσματα της χρήσης κάνναβης συμβαίνουν εκεί.
Η ευφορία, η αγχόλυση ή και το αντίθετο, προέρχονται πιθανότατα από τα βαθύτερα στρώματα του εγκεφάλου.
Οι επιστήμονες τώρα πειραματίζονται για να δουν ποια από τα μέρη του φυτού, συμπεριλαμβανομένων των κανναβινοειδών
και των άλλων βιολογικών στοιχείων, μπορεί να είναι τα πιο αποτελεσματικά στην καταπολέμηση διάφορων ασθενειών, όπως ο διαβήτης και ο καρκίνος.
ΟΙ ΠΡΩΤΟΠΟΡΟΙ
Παρόλες τις δυσκολίες, υπάρχει μια ομάδα γιατρών, στις ΗΠΑ και αλλού, που προωθούν την έρευνα για τη θεραπευτική
χρήση της κάνναβης, με πολύ εντυπωσιακές, και κάποιες φορές, επαναστατικές ανακαλύψεις.
(Δρ. Τζ. Εργκενράδερ: Ειδικός στη Θεραπεία της Εξάρτησης) - Σε κάποιο άρθρο για τον καρκίνο που δημοσιεύτηκε το 2009,
υπήρχαν 421 αναγνωρισμένα χημικά συστατικά στο φυτό της κάνναβης.
Και μέσα σ' αυτή την ομάδα φυσικών ουσιών, υπάρχουν πολλά χημικά με σημαντικές αντι-ογκικές (?) ιδιότητες, σε τόσο μικρές
δόσεις, ώστε να μπορούν να αποτελέσουν ικανές θεραπείες για τον καρκίνο. Αυτό είναι ένα πολύ σημαντικό θέμα, γιατί το να
μπορείς να σκοτώσεις ένα καρκινοκύτταρο είναι ένα πράγμα, αλλά μπορείς και να επιβιώσεις της θεραπείας;
- Ένας βοτανολόγος του πανεπιστημίου του Κολοράντο, ο Ρόμπερτ Μέλαμιντ, έγραψε ένα άρθρο στο οποίο συγκρίνει τα καρκινογόνα
αποτελέσματα της κάνναβης με τον καπνό και εξηγεί για ποιο λόγο πιστεύει πως η κάνναβη έχει αντικαρκινική επίδραση στον καρκίνο του πνεύμονα.
(Δρ. Ρ. Μέλαμιντ: PhD - Πανεπιστήμιο του Κολοράντο) Δεν υπάρχει τίποτα άλλο που να επιδρά σε τόσες πολλές από
τις ασθένειές μας. Κι όταν μιλάμε για ασθένειες του γήρατος... Όλοι γερνάμε αλλά δεν καταλήγουμε όλοι με καρδιοαγγειακές
παθήσεις, ούτε καταλήγουμε όλοι με παθήσεις του ανοσοποιητικού, ή με εγκεφαλικές δυσλειτουργίες ή καρκίνο.
Αλλά το πιθανότερο είναι να καταλήξουμε με μια από αυτές. Κι έχουμε εδώ αυτό το ένα φάρμακο, που μπορεί να βοηθήσει
ολιστικά με τη βιοχημεία μας, να ανακτήσουμε την ισορροπία μας. Η κάνναβη σκοτώνει καρκινικά κύτταρα σε πολλές περιπτώσεις.
Ο κόσμος δεν το ξέρει αυτό. Νομίζει πως η κάνναβη στον καρκίνο απλά καταπολεμάει τη ναυτία. Κάνει πολλά παραπάνω απ' αυτό.
Υπάρχουν και μελέτες που εξετάζουν άλλα οργανικά συστήματα, και βρήκαν πως η μαριχουάνα "ψάχνει" τα καρκινικά κύτταρα και τα σκοτώνει επιλεκτικά, χωρίς να πειράξει τα υγιή.
Υπάρχει πλούτος εργαστηριακών αποδείξεων, ότι αυτές οι αντι- ογκικές ιδιότητες σκοτώνουν τα καρκινικά κύτταρα με διάφορους
τρόπους. Υπάρχουν πολλαπλοί, αναγνωρισμένοι μηχανισμοί δράσης με τους οποίους η κάνναβη σκοτώνει τα καρκινικά κύτταρα,
και χωρίζονται σε διάφορες κατηγορίες. Μεταξύ αυτών είναι ο αντι-αναπαραγωγικός.
Ένα από τα κύρια γνωρίσματα του καρκινικού κυττάρου είναι πως αναπαράγεται συνεχώς. Όταν λοιπόν σταματάς την
αναπαραγωγή του κυττάρου, αυτό είναι ένας αντι-αναπαραγωγικός μηχανισμός.
Υπάρχει ο αντι-αγγειογεννετικός μηχανισμός. Τα κανναβινοειδή εμποδίζουν τον όγκο να δημιουργήσει νέα αιμοφόρα αγγεία που θα υποστηρίξουν την ανάπτυξή του.
Υπάρχει ο αντι-μεταστατικός μηχανισμός που εμποδίζει την εξάπλωση του καρκίνου σε άλλους ιστούς.
Υπάρχει και κάποιος μηχανισμός με το όνομα αποπτωτικός. Η απόπτωση αναφέρεται στην ικανότητα των κανναβινοειδών
να επιταχύνουν το θάνατο των μη-κανονικών κυττάρων. Αυτό είναι ιδιαίτερα σημαντικό στον καρκίνο, γιατί μπορείς
να προκαλέσεις το θάνατο ενός κυττάρου, χωρίς να επηρεάσεις τα υπόλοιπα γύρω από αυτό.
Τα ερευνητικά εργαστήρια SETH στην Καλιφόρνια, επέδειξαν πρόσφατα ότι σε κάποιους όγκους, τα καρκινικά κύτταρα
σκοτώνονται απ' τη μαριχουάνα ενώ άλλα κύτταρα, υγιή, αφήνονται στην ησυχία τους.
Τα κύτταρα που παύουν να κινούνται και γίνονται ακίνητες άσπρες βούλες, είναι νεκρά κύτταρα.
Η ικανότητα των κανναβινοειδών να σκοτώνουν τα "κακά" κύτταρα, ενώ προστατεύουν τα υγιή, γίνεται ιδιαίτερα σημαντική όταν
μιλάμε για καρκίνο του εγκεφάλου, εξαιτίας του επονομαζόμενου αιματοεγκεφαλικού φραγμού. Ο εγκέφαλος πρέπει να είναι
προστατευμένος από εξωτερικές επιρροές που μπορεί να παρεισφρύσουν μέσω του αίματος και να προκαλέσουν χάος.
Το φοβερό και μοναδικό με τα κανναβινοειδή είναι πως μπορούν να περάσουν μέσα από τον αιματοεγκεφαλικό φραγμό,
εξαιτίας της γλιστερής λιπο-φιλικής φύσης τους. Τα κανναβινοειδή μπαίνουν κατευθείαν μέσα στα καρκινικά κύτταρα του εγκεφάλου
διαπερνώντας εύκολα τις κυτταρικές μεμβράνες που αποτελούνται επίσης από λιπίδια.
Υπάρχει πληθώρα αποδείξεων από εργαστήρια, ότι το σύστημα ενδοκανναβινοειδών, όταν υποκινηθεί από κανναβινοειδή,
έχει αντι-ογκικά αποτελέσματα και μπορεί να οδηγήσει τα καρκινικά κύτταρα στην αυτοκτονία.
Το έκανε η ομάδα του Γκούζμαν τα τελευταία 10 χρόνια κι αυτό που έδειξαν εκεί ήταν, ότι αν εισάγεις THC σε όγκο του εγκεφάλου,
σε ποντίκια, ο όγκος θα οπισθοχωρήσει και θα εξαφανιστεί σε σημαντικό αριθμό περιπτώσεων, οπότε ζώα που κανονικά θα
πέθαιναν, επιβιώνουν. Και εξέτασαν τον περιβάλλοντα νευρικό ιστό κι ήταν εντάξει, γιατί τα κανναβινοειδή τον προστάτευσαν.
Ο δρ. Μάνουελ Γκούζμαν είναι καθηγητής βιοχημείας και μοριακής βιολογίας στη Μαδρίτη και είναι γνωστός για τις πρωτοποριακές του έρευνες πάνω στη θεραπευτική κάνναβη.
- Παρατηρήσαμε ότι τα κανναβινοειδή προκαλούν το θάνατο στα καρκινικά κύτταρα. Παρεμποδίζουν την ανάπτυξη και τον πολλαπλασιασμό τους και μειώνουν την ανάπτυξη των όγκων.
Αν υπάρχει περίπτωση να είναι η κάνναβη το θαυματουργό φάρμακο για τον καρκίνο που όλοι ψάχνουν, τότε γιατί δεν το ξέρουν όλοι οι γιατροί παντού;
- Οι άνθρωποι δυσκολεύονται να πιστέψουν πως η κάνναβη μπορεί να έχει όλα αυτά τα υπέροχα αποτελέσματα, αλλά το μόνο που
κάνουμε είναι να διεγείρουμε ένα φυσικό σύστημα που υπάρχει ήδη και αναπτύσσεται εδώ και εκατοντάδες εκατομμύρια χρόνια.
Διάφορα ασπόνδυλα είχαν πρωτόγονα ενδοκανναβινοειδή συστήματα πριν από 600 με 700 εκατομμύρια χρόνια.
Το φυτό της κάνναβης εμφανίστηκε πριν από 50 με 60 εκατομμύρια χρόνια.
Γιατί τα δισεκατομμύρια των χρηματοδοτήσεων δε διοχετεύονται στην έρευνα για τα κανναβινοειδή, από τους οργανισμούς που συγκεντρώνουν χρήματα για τη θεραπεία του καρκίνου;
(Πωλ Αρμεντάνο: Αναπληρωτής διευθύνων σύμβουλος NORML) - Μιλάμε για ιατρική έρευνα που είναι λίγο δίκοπο μαχαίρι. Απ' τη μια με συναρπάζει που γίνονται πια τόσες πολλές έρευνες
πάνω στις θεραπευτικές ιδιότητες της κάνναβης, αλλά δυστυχώς οι περισσότερες γίνονται στο εξωτερικό. Βλέπουμε κι εδώ κάποιες
αμυδρές κινήσεις, αλλά οι ΗΠΑ είναι πίσω, όσον αφορά τις εξελίξεις στην έρευνα της θεραπευτικής κάνναβης.
- Είναι πολύ δύσκολο να ερευνήσεις το προϊόν του φυτού της κάνναβης, γιατί υπάρχουν περιορισμοί.
- Η έρευνα σ' αυτόν τον τομέα είναι ακόμα στα σπάργανα κι αυτό επειδή η κυβέρνηση των ΗΠΑ έχει αποθαρρύνει τέτοιου είδους έρευνες, μέσα κι έξω από τις ΗΠΑ.
Πρόκειται απλώς για ένα αρωματικό βότανο. Κι όμως σχεδόν όλες οι κυβερνήσεις στον κόσμο περιορίζουν ή απαγορεύουν τη χρήση του.
Σε πολλά κράτη οι προμηθευτές ή ακόμα και οι χρήστες κάνναβης, μπορεί να φυλακιστούν ισόβια ή και να εκτελεστούν.
- Υπάρχουν συμφωνίες που εμποδίζουν οποιονδήποτε να αποδεχτεί τη μαριχουάνα ως φάρμακο. Πρόσφατα ο Καναδάς, η Ισπανία
και η Ολλανδία έσπασαν κατά κάποιον τρόπο αυτές τις συμφωνίες αλλά νομίζω πως αυτά τα πράγματα είναι μεγαλύτερα από την όποια μεμονωμένη πολιτική γραμμή της εκάστοτε χώρας.
(Τζάνετ Ρίνο: Υπουργός Δικαιοσύνης - κυβέρνηση Κλίντον) - Άσχετα από τις όποιες πρωτοβουλίες, θέλουμε να ξεκαθαρίσουμε
πως ο ομοσπονδιακός νόμος ισχύει ακόμα και θα συνεχίσει να εφαρμόζεται, και η υπηρεσία δίωξης θα συνεχίσει να μελετά
περιπτώσεις για να αποφασίσει αν θα αφαιρέσει την άδεια από γιατρούς που προτείνουν ή συνταγογραφούν ελεγχόμενες ουσίες.
Γιατί τα ΜΜΕ συνεχίζουν να συνδέουν τη μαριχουάνα μόνο με συμμορίες, βίαιους εμπόρους ναρκωτικών και περιθωριακούς,
και όχι με τον αυξανόμενο αριθμό γιατρών κι επιστημόνων που ανακαλύπτουν τα οφέλη της;
Είναι αλήθεια πως γι αυτούς που τη χρησιμοποιούν τακτικά η μαριχουάνα μπορεί να αλλάξει τον τρόπο σκέψης και να κάνει
τους ανθρώπους να αναρωτηθούν πάνω στο γιατί θα πρέπει να συνεχίσουν να κάνουν πράγματα που δεν τους κάνουν ευτυχισμένους.
- Μ' αρέσει να καπνίζω μαριχουάνα. Με χαλαρώνει και με κάνει να νιώθω άνετα. Όλοι αυτοί που με ξέρουν μου λένε:
"Πιες κανα τσιγάρο, Τομ και θα 'σαι μια χαρά. Όλα θα πάνε καλά."
Ο κόσμος των εταιρειών με γέμιζε άγχος.
Πολύ άγχος. Είμαι πολύ χαρούμενος που έφυγα απ' αυτόν τον κόσμο.
Στην ουσία, η φούντα μπορεί να σε κάνει να αισθανθείς ότι το παρελθόν και το μέλλον δεν είναι τόσο σημαντικά όσο το παρόν.
Έχει τη δυνατότητα να αλλάξει την ίδια τη φύση της συνείδησης, με το να ανοίγει το μυαλό σε απρόβλεπτες πιθανότητες, τις οποίες δε μπορούν να χωνέψουν όσοι επιμένουν να έχουν τον έλεγχο.
(Στήβεν Μπάλντουιν - Ηθοποιός) - Είναι μια πολύ απλή πραγματικότητα. Η μαριχουάνα οδηγεί σε πιο σκληρά πράγματα. Πάει και τελείωσε.
- Το ακούμε εδώ και χρόνια. Τι λέτε γι αυτό γερουσιαστά Πολ;
(Ρον Πολ - Γερουσιαστής) - Μου φαίνεται ανόητο. Το πιο εθιστικό ναρκωτικό σ' αυτή τη χώρα και στον κόσμο είναι μάλλον το αλκοόλ. Οπότε, αν είσαι συνεπής
και πιστεύεις πως το κράτος θα πρέπει να ελέγχει την προσωπική συμπεριφορά, θα 'πρεπε να μιλάς για ποτοαπαγόρευση. Κι αν
κοιτάξεις πίσω στην ιστορία, θα δεις πως ήταν καταστροφική και δημιούργησε τους Αλ Καπόνε...
- Κοιτάξτε την ολική καταστροφή που συνέβη με τη θεραπευτική μαριχουάνα. Οποιοσδήποτε στις ΗΠΑ μπορεί να πάει στην
Καλιφόρνια, να βρει ένα γιατρό και να αγοράσει μαριχουάνα. Απλούστατα η μαριχουάνα δεν είναι φάρμακο.
Η κάνναβη είναι ένα μια φυσική ουσία και γι αυτό δε μπορεί να πατενταριστεί. Οποιοσδήποτε μπορεί να την καλλιεργήσει.
Έτσι η παραγωγή της μπορεί να είναι στα χέρια του κόσμου κι όχι των εταιρειών του καρκίνου, με τα 200 δις το χρόνο.
Μπορεί να μην είναι σύμπτωση, το ότι οι φαρμακευτικές εταιρείες ετοιμάζονται σιωπηλά, γι αυτό που εύκολα θα μπορούσε να γίνει
μια καθολική επανάσταση στις θεραπευτικές συνήθειες του παγκόσμιου πληθυσμού.
Η φαρμακευτική GW, μια εταιρεία που ειδικεύεται στη μελέτη και εμπορευματοποίηση των κανναβινοειδών, έχει ήδη
εγκαταστήσει μια ολοκληρωμένη μονάδα σε μυστική περιοχή στη νότια Αγγλία, όπου επιβλέπει όλη τη διαδικασία, από την καλλιέργια του φυτού μέχρι το τελικό φαρμακευτικό προϊόν.
Σ' αυτές τις εγκαταστάσεις καλλιεργούνται 30 με 60 χιλιάδες φυτά το χρόνο. Μόλις η μαριχουάνα είναι έτοιμη για επεξεργασία,
ακολουθείται η ίδια διαδικασία εκχύλισης και ραφιναρίσματος που απαγορεύεται στους απλούς πολίτες ανά τον κόσμο.
- Παραδόξως, η GW, που έχει 6 θερμοκήπια σε μυστική περιοχή στη νότια Αγγλία και στο κάθε ένα από αυτά καλλιεργείται
διαφορετική ποικιλία μαριχουάνας, και το κάθε ένα παράγει 10 χιλιάδες φυτά, κλώνους, έχει τυποποιήσει την παραγωγή.
Το προϊόν τους έχει εγκριθεί για κυκλοφορία στον Καναδά, ως θεραπευτική αγωγή για τον πόνο από τους μυϊκούς σπασμούς στη
σκλήρυνση κατά πλάκας. - Και είναι σε σπρέϋ.
- Υπογλώσσιο σπρέϋ. Κι ο λόγος που το βγάλαν σε σπρέϋ είναι λόγω της δυσκολίας του να πάρουν έγκριση για το κάπνισμα.
Και στις ΗΠΑ τα πράγματα κινούνται το ίδιο γρήγορα. - Ο καρκίνος του μαστού σκοτώνει περισσότερες από 41 χιλιάδες
αμερικανίδες κάθε χρόνο. Ερευνητές στο εργαστήριο του Σαν Φρανσίσκο προσπαθούν να μειώσουν αυτό το νούμερο και το
κάνουν, χρησιμοποιώντας ένα ασυνήθιστο όπλο. Τη μαριχουάνα. Ή τουλάχιστον ένα συστατικό της.
(Δρ. Σ. Μακάλιστερ - Ιατρικό Κέντρο της Καλιφόρνια) - Βρήκαμε πως το συστατικό που ονομάζεται κανναβιδιόλη είναι
ιδιαίτερα αποτελεσματικό στην αναστολή των επιθετικών μορφών του καρκίνου του μαστού.
- Έχω μεγάλη εμπιστοσύνη στην ικανότητα των φαρμακευτικών εταιρειών να βγάζουν χρήματα και αν ρίξετε μια ματιά σ' αυτό
που συμβαίνει σήμερα, θα δείτε πως διεξάγονται πολλές έρευνες γύρω απ' τα κανναβινοειδή και πως πολλές απ' αυτές χρηματοδοτούνται από φαρμακευτικές εταιρείες.
(Δρ. Π. Ντεσπερέζ - Ιατρικό Κέντρο της Καλιφόρνια) - Γνωρίζουμε πως το συστατικό αυτό της κάνναβης δεν είναι
τοξικό για τον ασθενή, γιατί έχει ήδη χρησιμοποιηθεί για διαφορετικές ασθένειες.
- Τα οφέλη μπορεί να μη σταματούν εκεί. Οι επιστήμονες λένε πως το συστατικό της κάνναβης μπορεί να καταπολεμήσει
και άλλες μορφες επιθετικού καρκίνου, όπως ο καρκίνος του προστάτη.
Το επόμενο βήμα: δοκιμές σε ζώα. Και μετά κλινικές δοκιμές.
Οπότε ίσως να περάσουν κάποια χρόνια μέχρι οι ασθενείς να οφεληθούν από τα προϊόντα της κάνναβης για τον καρκίνο.
Η ΧΗΜΕΙΑ
Η κάνναβη περιέχει 421 χημικά συστατικά. Περισσότερα από 60 απ' αυτά είναι κανναβινοειδή.
Τα κανναβινοειδή είναι μια μοναδική κατηγορία συστατικών που δε συναντάται πουθενά αλλού στη φύση.
Ένα πολύχρωμο φυτό, με αντιοξειδωτικές ιδιότητες, η κάνναβη έχει λίγους φυσικούς εχθρούς κι έχει χρησιμοποιηθεί και ως εντομοαπωθητικό.
- Είναι πραγματικά εκπληκτικό το φάσμα των συστατικών αυτού του φυτού γιατί αυτά τα συστατικά ακουμπάνε ένα σύστημα που
διέπει όλους μας και ρυθμίζει τα πάντα, από την κούνια μέχρι τον τάφο γιατί υπάρχει στο μητρικό γάλα.
Άλλο ένα πρόβλημα που έχει να αντιμετωπίσει το φυτό, είναι η καθημερινή του έκθεση στην υπεριώδη ακτινοβολία του ήλιου. Αυτό δημιούργησε μοναδικούς μηχανισμούς άμυνας στην κάνναβη.
- Γιατί αυτό το φυτό ανέπτυξε το THC; Ποιος ήταν ο λόγος; - Η συγκέντρωση του THC δίνει μεγάλα προνόμια στην κάνναβη.
(Δρ. Κ. Σάρσενμπαεβ - Ινστιτούτο Βοτανολογίας - Καζακστάν) Είναι εξαιρετικά ανθεκτική στην υπεριώδη ακτινοβολία.
- Είναι λοιπόν ένας αμυντικός μηχανισμός; - Ναι.
Το ίδιο χημικό που προστατεύει το φυτό, μπορεί επίσης να έχει αποτρεπτική δράση κατά του καρκίνου στο ανθρώπινο σώμα,
μιας και το THC και τα άλλα κανναβινοειδή είναι κυνηγοί των ελευθέρων ριζών που προκαλούν τις ασθένειες.
- Αυτό που το σύστημα των κανναβινοειδών εξελίχθηκε να κάνει, εδώ και εκατοντάδες εκατομμύρια χρόνια, είναι το να μας
προστατεύει από τέτοιου είδους ανισορροπίες. Και εξαιτίας του περιβάλλοντος και του ότι ζούμε περισσότερο,
πρέπει να προσαρμοζόμαστε γρηγορότερα σήμερα και δεν μπορούμε να το κάνουμε αυτό σε εξελικτική κλίμακα.
Ο τρόπος των σκεπτόμενων ανθρώπων είναι να τρώνε καλά, να αποφεύγουν τις τοξίνες, να παίρνουν τα απαραίτητα λιπαρά οξέα και να καταναλώνουν κανναβινοειδή.
- Η μοντέρνα ιατρική, κατά τα φαρμακευτικά πρότυπα, ψάχνει για συγκεκριμενοποιημένες θεραπείες. Έτσι, αντί να ψάχνει για
κάποιο φάρμακο που μπορεί να αντιμετωπίσει τη ναυτία, την ανορεξία, την κατάθλιψη, τον πόνο, το άγχος...
...ψάχνουμε κάτι που θα μπλοκάρει το τάδε ένζυμο μέσα στην κυτταρική μεμβράνη, κι αυτό είναι "ιατρική". Τα υπόλοιπα
θεωρούνται "ύποπτα". Οτιδήποτε μπορεί να κάνει τόσα πολλά, τόσο καλά, κάνει τους ανθρώπους λιγάκι καχύποπτους.
Υπάρχουν 4 κανναβινοειδή συστατικά που έχουν το μεγαλύτερο ενδιαφέρον για τους ερευνητές της υγείας:
Η Δέλτα 9 - ΤετραΥδροΚανναβινόλη ή THC είναι το βασικό ψυχοδηλωτικό συστατικό που δημιουργεί ευφορία στο χρήστη.
Το THC επιδεικνύει ένα μεγάλο φάσμα βιολογικών ιδιοτήτων, με το να μιμείται τα ενδοκανναβινοειδή που υπάρχουν στο σώμα.
- Αν κοιτάξεις στο μικροσκόπιο θα δεις κάποιους σχηματισμούς που μοιάζουν σαν γυαλιστερές μπάλες του γκολφ.
Είναι το αδενικό τρίχωμα που περιέχει όλα τα χημικά που μας ενδιαφέρουν για τη φαρμακοποιΐα.
Μια από τις πιο εκπληκτικές περιπτώσεις, είναι ένας κύριος με πολύμορφο γλοιοβλάστωμα.
Εξαιρετικά θανατηφόρα μορφή καρκίνου του εγκεφάλου. Χωρίς θεραπεία, ο μέσος χρόνος ζωής είναι τρεις μήνες.
Με πλήρη χημειοθεραπεία, ακτινοβολία και επέμβαση φτάνει στους δώδεκα μήνες.
Αυτός ο κύριος λοιπόν είναι μεσήλικας και άρχισε να χρησιμοποιεί κάνναβη από τη μέρα της διάγνωσης.
Είναι πολύ συνεπής στο να κάνει πολλαπλή καθημερινή χρήση, εδώ και εφτά χρόνια, χωρίς κανένα σημάδι επανεμφάνισης.
Αντιμετωπίζοντας αυτή τη γρήγορα μεταβαλλόμενη κατάσταση, η Υπηρεσία Δίωξης Ναρκωτικών προσπαθεί να τροποποιήσει τις
επίσημες θέσεις της, ώστε να επιτρέψει στις φαρμακευτικές να εμπορευτούν το THC, χωρίς να φανεί πως αντικρούει την αρνητική προπαγάνδα για τη μαριχουάνα, την οποία εφάρμοζε για δεκαετίες.
(Ντ. Σαλάλα: Γραμματέας Υπ. Υγείας - κυβέρνηση Κλίντον) Όλες οι διαθέσιμες έρευνες για τη μαριχουάνα, κατέληξαν πως είναι βλαβερή για την υγεία μας.
Η Υπηρεσία Δίωξης αναγνωρίζει τώρα τις θεραπευτικές ιδιότητες του THC, ενώ προσπάθει να παρουσιάσει ως αιτία για την απαγόρευσή της στους πιθανούς κινδύνους από τον καπνό.
- Και σε χάπια; Έχει ήδη νομιμοποιηθεί. - Σε χάπια έχει νομιμοποιηθεί για δυο - τρία πράγματα:
Για τη ναυτία και τον εμετό της χημιοθεραπείας, την απώλεια βάρους στο AIDS και διάφορες μορφές νευρικών πόνων.
Το Άγιο Δισκοπότηρο της φαρμακοβιομηχανίας αλλά και της κυβέρνησης επίσης, είναι το να βρουν το επόμενο φάρμακο
των δισεκατομμυρίων. Και οι φαρμακευτικές γνωρίζουν τώρα πως αυτό θα είναι τα κανναβινοειδή, που μπορούν να
αντιμετωπίσουν όλων των ειδών τα προβλήματα υγείας. Αλλά ολόκληρο το φυτό είναι μοναδικά αποτελεσματικό.
Δεν έχω συναντήσει ακόμα στη δουλειά μου, κάποιον που να προτιμά τη χορήγηση καθαρού THC, από το ίδιο το φυτό. Αυτό είναι ανήκουστο.
Η Κανναβιδιόλη ή CBD είναι ένα μη ψυχοδηλωτικό συστατικό της κάνναβης που δίνει τα ηρεμιστικά χαρακτηριστικά στο "φτιάξιμο".
Ανάμεσα στις πολλές του δράσεις, η αντιφλεγμονώδη και η αναλγητική. Βοηθά στην καταπολέμηση του διαβήτη, των
βακτηριακών μολύνσεων και των κακοηθών όγκων. Είναι ακόμα νευροπροστατευτικό και έχει καταγεγραμμένα αντιψυχωσικά και αγχολυτικά αποτελέσματα.
- Υπάρχει και το CBD, που δεν είναι ψυχοδηλωτικό κανναβινοειδές που πιστεύουμε πως είναι πολύ σπουδαίο συστατικό για την
ιατρική. Μας έχει συναρπάσει αυτό το χημικό που έχει τρομερές δυνατότητες ως αντιφλεγμονώδες και, παραδόξως αντιψυχωσικές.
- Δηλαδή λέτε πως θα μπορούσε να αποτελέσει μέσο καταπολέμησης της ψύχωσης;
- Δεν είναι φοβερό, μετά από την τόση δημοσιότητα της σύνδεσης του καπνίσματος της κάνναβης με την πιθανότητα της αύξησης
του κινδύνου για ψύχωση; Έχουμε εδώ ένα συστατικό του φυτού που από μόνο του είναι αντιψυχωσικό.
- Το φυτό της κάνναβης έχει καλλιεργηθεί για δεκαετίες με σκοπό να μεγιστοποιηθεί η περιεκτικότητά του σε THC.
Αυτό δίνει στο φυτό τη μεγαλύτερη ψυχοδηλωτική αποτελεσματικότητα στη μικρότερη δυνατή ποσότητα.
Μ' αυτόν όμως τον τρόπο έχουμε μειώσει τα υπόλοιπα κανναβινοειδή στο ελάχιστο.
Αλλά το κάθε ένα από αυτά έχει τις δικές του θεραπευτικές ιδιότητες.
Εγώ και άλλοι γιατροί ζητάμε από τους καλλιεργητές να φέρουν πίσω στο φυτό το CBD, γιατί η κανναβιδιόλη, μαζί με κάποια άλλα
δευτερεύοντα συστατικά, έχουν δείξει πολλές αντικαρκινικές ιδιότητες.
Η ΤετραΥδροΚανναβιβαρίνη ή THCV, έχει βρεθεί σε μεγάλες ποσότητες στην ποικιλία της Νότιας Αφρικής και σε κάποιες
ποικιλίες της Ταυλάνδης. Η μεγάλη συγκέντρωση του THCV, κάνει το "φτιάξιμο" πιο γρήγορο αλλά και πιο σύντομο.
Αυτό το χημικό μπορεί να αποδειχθεί χρήσιμο στον διαβήτη τύπου Β.
Το THCV έχει δείξει προστατευτικά και αποτρεπτικά αποτελέσματα σχετικά με τους κακοήθεις όγκους.
Η Κανναβιχρομίνη ή CBC, ένα δευτερεύον κανναβινοειδές. Με τη λίγη έρευνα που έχει γίνει, οι επιστήμονες πιστεύουν πως
μπορεί να έχει αντικαταθλιπτικές και αντιφλεγμονώδεις ιδιότητες. Το CBC εμποδίζει σημαντικά την ανάπτυξη όγκων στη λευχαιμία και τον καρκίνο του μαστού.
ΤΟ ΜΕΛΛΟΝ
Με όλες αυτές τις ανακαλύψεις, αναρωτιέται κάποιος, τι εμποδίζει τη νομιμοποίηση της μαριχουάνας σε όλη τη χώρα για
θεραπευτικούς σκοπούς; Και δεν είναι μόνο οι γιατροί που ζητούν τη νομιμοποίηση.
(Ν. Βρόμαν: Εισαγγελέας της κομητείας του Μεντοτσίνο) - Αρχικά, ήμουν αντίθετος με τη θεραπευτική μαριχουάνα γιατί δημιουργούσε νομικό παράδοξο.
Έχεις μαριχουάνα που είναι νόμιμη και μαριχουάνα που είναι παράνομη και πώς θα μπορούσες να διακρίνεις τις περιπτώσεις;
Αλλά αν είναι παράνομη παίζονται χρήματα, ενώ αν είναι νόμιμη, μπορεί ο καθένας να τη φυτέψει στην αυλή του και κανείς δε θα την κλέψει, ούτε θα ασκήσει βία γιατί δεν αξίζει τον κόπο.
(Τ. Κρέιβερ: Σερίφης της κομητείας του Μεντοτσίνο) - Δε θα χρειαζόταν να ανησυχούμε για λαθρεμπόριο μαριχουάνας.
Θα ξέραμε. Θα υπήρχαν άδειες απ' την πολιτεία. Θα κατέβαινες την εθνική με το πορτμπαγκάζ γεμάτο μαριχουάνα
κι αν σε σταματούσαμε για κάποια μικρο-παράβαση και βρίσκαμε τη μαριχουάνα, θα μας έδειχνες απλά την άδεια κι όλα εντάξει.
Από τη στιγμή που έγινε μόνιμη κάτοικος του προαστίου Πανόραμα στην Καλιφόρνια, η Όρεγκον αρχίζει να ανοίγει
τους πρώτους δημόσιους χώρους για καπνιστές θεραπευτικής μαριχουάνας.
- Είμαστε σήμερα στο Κάνναμπις Καφέ, ένα μέρος στο οποίο μπορεί κάποιος να έρθει και να κάνει τη θεραπεία του, ιδιωτικά.
Υπάρχουν ασθενείς στο 5ο στάδιο του καρκίνου.
Υπάρχουν άνθρωποι που παίρνουν φάρμακα για το AIDS, κοκταίηλ που καταστρέφουν τα όργανά σου, κι όλα τ' άλλα,
και ο κόσμος περιμένει να πεθάνουν. Οι οικογένειές τους είναι προετοιμασμένες να τους χάσουν.
Αλλά μετά αρχίζουν να χρησιμοποιούν θεραπευτική μαριχουάνα και βρίσκουν πάλι την όρεξή τους και παρατάνε
και κάποια φάρμακα που είναι τόσο σκληρά. Πολλές φορές μου τηλεφωνούσαν άτομα που δεν είχαν πού
να πάνε για να κάνουν τη θεραπεία τους, που είχαν μόλις ολοκληρώσει κάποια 46ωρη θεραπεία στο νοσοκομείο
και αναγκάζονταν να πάνε σε κάποιο στενό ή στο πίσω κάθισμα του αυτοκινήτου τους.
Αλλά αυτό δεν ήταν ασφαλές. Έτσι φτιάξαμε αυτόν το χώρο γι αυτούς, για μας, να 'ρχόμαστε
και να κάνουμε τη θεραπεία μας, μακριά από αδιάκριτα βλέμματα και να κάνουμε και παρέα.
Αλλά σε ομοσπονδιακό επίπεδο, επικρατεί ακόμα μια οπτική παλαιών αρχών.
- Υπάρχει καλύτερος τρόπος, από ένα σύστημα νομιμοποίησης, για να ελαττωθεί το λαθρεμπόριο ναρκωτικών απ' το Μεξικό,
οι πόλεμοι των συνόρων και τα μεταναστευτικά προβλήματα; Το ΄χετε σκεφτεί ως πιθανότητα;
(Ρ. Μιούλερ: Διευθυντής του FBI 2001 - 2008) - Νομίζω πως ο καθένας το 'χει σκεφτεί και τελικά το απορρίπτει.
Είναι πάρα πολλά τα άτομα που χάσαν τη ζωή τους από τα ναρκωτικά. Μια γρήγορη απάντηση στο θέμα της νομιμοποίησης.
- Κατονομάστε κάποιους που έχασαν τη ζωή τους από μαριχουάνα. - Δε μπορώ.
- Ακριβώς. Γιατί δεν έχει συμβεί. Δε μπορεί να γίνει. Αυτό το πράγμα συνεχίζεται από τον καιρό του Άνσλινγκερ,
τότε που την καπνίζαν οι μαύροι και οι λατίνοι και της δόθηκε εθνικός χαρακτήρας.
Θα έρθει ποτέ ο καιρός να δώσουμε προτεραιότητα στο κρακ, την κοκαΐνη και την ηρωΐνη, και να αντιμετωπίσουμε επιτέλους τα ναρκωτικά που πραγματικά καταστρέφουν ζωές;
Δεν εννοώ πως δε μπορούμε να χρησιμοποιήσουμε την κάνναβη σα φάρμακο αλλά, σα φυτό, η ποιότητά της, η καθαρότητά της,
η δύναμή της, η ομοιογένεια της είναι δύσκολο να καθοριστεί. Και γι αυτό δε νομίζω να ξαναμπεί ποτέ στα εγχειρίδια της φαρμακοποιΐας.
Νομίζω πως το σημαντικότερο είναι να πείσουμε το Κονγκρέσσο να τη βγάλει απ΄το άρθρο για τις ελεγχόμενες ουσίες.
Είναι εξωφρενικό το ότι η κάνναβη είναι ακόμα εκεί. Έχει τεράστια θεραπευτική αξία, δεν είναι εθιστική, δεν έχει
σημαντικό σύνδρομο στέρησης και σίγουρα δεν αποτελεί απειλή για την κοινωνία.
Οι αντικαρκινικές ιδιότητες της μαριχουάνας, φαίνεται να ήταν γνωστές στην αμερικάνικη κυβέρνηση εδώ και 30 χρόνια.
Μια έρευνα του κολλεγίου ιατρικής της Βιρτζίνια, του 1974 - 75, με επικεφαλή τον δρα Άλμπερτ Μάνσον, έδειχνε πως το THC
καθυστερούσε την ανάπτυξη τριών μορφών καρκίνου. Των πνευμόνων, του μαστού και της ιογενούς λευχαιμίας.
Η έρευνα σταματήθηκε και οποιαδήποτε άλλη έρευνα σχετικά με την κάνναβη και τον καρκίνο εγκαταλείφθηκε.
- Όποτε εξετάστηκε απ' το κράτος η οποιαδήποτε βιβλιογραφία που ισχυριζόταν πως η κάνναβη είναι ακίνδυνη και χρήσιμη, αγνοήθηκε.
- Το πρόβλημα που παραμένει είναι πως κανένας στο Κονγκρέσσο δε θέλει να χαρακτηριστεί "μαλακός" στο θέμα των ναρκωτικών
αλλά όσο οι πολιτείες συνεχίζουν να νομιμοποιούν τη θεραπευτική χρήση της κάνναβης, πιστεύω πως κάποια στιγμή όλη η χώρα θα
είναι έτοιμη να αλλάξει το νόμο και να επιτρέψει στον κόσμο το δικαίωμά του να χρησιμοποιεί την κάνναβη ελεύθερα.
"Τι είναι η φούντα; Ένα φυτό που οι αρετές του δεν έχουν ακόμα ανακαλυφθεί" Ραλφ Ουόλντο Έμερσον.